
    545400 SIGHIŞOARA
Piața Muzeului nr. 7, Tel./Fax 0265 – 771278
H O T Ă R Â R E A NR. 213
                                                            din 28 septembrie 2023
privind modificarea unui contract de concesiune și a 

Hotărârii Consiliului Local Sighișoara nr. 18/30.01.2020

Consiliul Local al Municipiului Sighişoara, întrunit în ședință ordinară,
Luând act de proiectul de hotărâre, înregistrat cu nr. 30.339/11.09.2023 şi la Consiliul Local Sighișoara cu nr. 31.564/22.09.2023, de referatul de aprobare, înregistrat cu nr. 30.341/11.09.2023, al Primarului municipiului, în calitate de inițiator, calitate conferită de prevederile art. 136 alin. (1), coroborate cu cele ale art. 211 din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare;

Având în vedere faptul că, în baza Hotărârii Consiliului Local Sighișoara nr. 113/2004 și a procesului - verbal de licitație cu nr. 16.645/17.12.2004, Municipiul Sighișoara, în calitate de concedent, a încheiat cu S.C. Novamecanica S.R.L., în calitate de concesionar, contractul de concesiune nr. 128/22.12.2004, având ca obiect imobilul situat în municipiul Sighișoara, str. Mihai Eminescu, nr. 6A, înscris în C.F. 9434, sub nr. top. 555/7/2, în suprafață construită de 537,35 mp. și suprafață utilă de 456,75 mp., în vederea reabilitării spațiului și amenajării unei unități de producție „platformă tehnologică produse și subansamble pentru industria aviatică”;

Având în vedere că prin Hotărârea Consiliului Local Sighișoara nr. 132/30.05.2023 a fost aprobată apartamentarea imobilului construcție C1 – Sală de sport, cu S.c. = 1.102 mp., edificată pe terenul intravilan, cu destinația curți - construcții și suprafața de 1.470 mp., identificat în C.F. nr. 59117, sub nr. cad. 59117, proprietate a Municipiului Sighișoara – domeniul public, în 3 (trei) unități individuale în condominiu, respectiv: unitate individuală nr. 1 (59117-C1-U1) cu Sutilă= 469 mp., unitate individuală nr. 2 (59117-C1-U2) cu Sutilă= 469 mp. și unitate individuală nr. 3 (59117-C1-U3) cu Sutilă=27 mp.;

Având în vedere că în extrasul C.F. nr. 59117 (nr. C.F. vechi: 9434 (A+20), nr. top. 555/7), sub nr. cadastral 59117 este evidențiat terenul intravilan neîmprejmuit, cu categoria de folosință curți - construcții, în suprafață de 1.470 mp., pe care este edificată construcția C1 înscrisă în C.F. nr. 59117-C1 sub nr. cadastral 59117-C1,  apartamentată în 3 unități individuale;

Având în vedere că prin cererea înregistrată la Municipiul Sighișoara cu nr. 30.347/11.09.2023, domnul Szoke Eross Csaba, în calitate de administrator al S.C. Novamecanica S.R.L. solicită actualizarea contractului de concesiune nr. 128/22.12.2004, conform datelor înscrise în C.F. nr. 59117-C1-U1 Sighișoara, sub nr. cadastral 59117-C1- U1;

Având în vedere faptul că prin Hotărârea Consiliului Local Sighișoara nr. 18/30.01.2020 a fost aprobată transmiterea în administrarea Liceului Teoretic „Joseph Haltrich” a imobilului - construcție cu destinația de sală de sport, situat în Sighișoara, str. Mihai Eminescu, nr. 4 - 6, înscris în Cartea Funciară nr. 59117 Sighișoara, nr. C.F. vechi 9434 (A+20), nr. top. 555/7 și a terenului aferent în suprafață de 1.470 mp., hotărâre în baza căreia a fost încheiat Contractul de administrare nr. 4.665/18.02.2020;

Având în vedere prevederile Hotărârii Consiliului Local Sighișoara nr. 264/7.10.2022 pentru aprobarea depunerii în runda a-II-a a proiectului: ”Reabilitare energetică moderată a sălii de sport a Liceului Teoretic ”Joseph Haltrich”, Municipiul Sighișoara, județul Mureș”, proiect finanțat în cadrul Planului Național de Redresare și Reziliență (P.N.R.R.) - Componenta 5 – Valul renovării, Axa 2 – Schema de granturi pentru eficiență energetică și reziliență în clădiri publice, operațiunea B.2: Renovarea energetică moderată sau aprofundată a clădirilor publice, apelul de proiecte P.N.R.R./2022/C5/2/B.2.1/1; 
Având în vedere prevederile Hotărârii Consiliului Local Sighișoara nr. 5/27.01.2023             privind aprobarea modificării Hotărârii Consiliului Local Sighișoara nr. 264 din 07 octombrie 2022 pentru aprobarea depunerii în runda a-II-a a proiectului: ”Reabilitare energetică moderată a sălii de sport a Liceului Teoretic ”Joseph Haltrich”, Municipiul Sighișoara, județul Mureș”;

Având în vedere vechimea contractului de concesiune nr. 128/22.12.2004, precum și schimbările legislative cu privire la concesiunea bunurilor intervenite de la data încheierii acestuia și până în prezent;

Având în vedere recomandările făcute cu privire la contractele de concesiune prin scrisoarea nr. 53/12.01.2022, înregistrată la Municipiul Sighișoara cu nr. 1.641/18.01.2022, de către Camera de Conturi Mureș în urma desfășurării acțiunii de audit pe tema „Eficacitatea asocierii în participațiune, concesionării și închirierii bunurilor din domeniul public și privat al municipiilor”, acțiune în urma căreia a fost întocmit Raportul de audit al performanței pe aceeași temă, înregistrat la Municipiul Sighișoara cu nr. 35.706/17.12.2021;

Având în vedere faptul că, cota de teren aferentă spațiului concesionat prin contractul de concesiune nr. 128/22.12.2004, nu este inclusă în obiectul acestui contract și ținând cont că terenul este ocupat de spațiul concesionat;

Având în vedere prevederile Hotărârii Consiliului Local Sighișoara nr. 234/19.12.2019 privind stabilirea tarifelor de bază lunare pe mp. pentru spațiile cu altă destinație decât locuințe și terenurile aferente acestora și pentru terenurile destinate construirii de spații cu altă destinație decât locuințe, care aparțin domeniului public și privat al Municipiului Sighișoara;

Având în vedere prevederile art. 13 alin. (1) și art. 17 din Legea nr. 50/1991 privind autorizarea executării lucrărilor de construcţii, republicată, cu modificările și completările ulterioare; 

Având în vedere valoarea superioară a sumei redevenței la care s-a ajuns ca urmare a aplicării prevederilor Hotărârii Consiliului Local Sighișoara nr. 234/19.12.2019, față de cea calculată potrivit prevederilor art. 13 alin. (1) și art. 17 din Legea nr. 50/1991, respectiv 18,00 lei/mp./an față de 8,00 lei/mp./an;

Având în vedere prevederile art. 867 - 875 din Legea nr. 287/2009 privind Codul civil, republicat, cu modificările şi completările ulterioare;

Având în vedere prevederile Ordonanţei de Urgență a Guvernului nr. 57/2019 privind Codul administrativ, cu modificările şi completările ulterioare;
Având în vedere Raportul de specialitate al Serviciului Evidența Patrimoniului și Fond Locativ, înregistrat cu nr. 30.340/11.09.2023, prin care se propune modificarea unui contract de concesiune și a Hotărârii Consiliului Local Sighișoara nr. 18/30.01.2020;

Având în vedere avizele favorabile ale tuturor comisiilor pe domenii de specialitate;
În temeiul art. 129 alin. (1), alin. (2) lit. „c” și „d”, alin. (6) lit. „a”, alin. (7) lit. „a” și alin. (14), art. 139 alin. (1) și alin. (3) lit. „g” și a art. 196 (1) lit. „a” din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare,

H O T Ă R Ă Ş T E:
Art. I. Se aprobă modificarea contractului de concesiune nr. 128/22.12.2004, încheiat între Municipiul Sighișoara, în calitate de concedent și S.C. Novamecanica S.R.L., în calitate de concesionar, având ca obiect imobilul situat în municipiul Sighișoara, str. Mihai Eminescu, nr. 6A, înscris în C.F. 9434, sub nr. top. 555/7/2, în suprafață construită de 537,35 mp. și suprafață utilă de 456,75 mp., în vederea amenajării unei unități de producție „platformă tehnologică produse și subansamble pentru industria aviatică”, astfel:

(1) Art. 2 din Cap. II. Obiectul contractului din contractul de concesiune se actualizează cu noile date de identificare ale imobilului și se completează, urmând a avea următorul conținut:

„Art. 2. Obiectul contractului de concesiune este preluarea în concesiune a imobilul situat în municipiul Sighișoara, str. Mihai Eminescu, nr. 4 - 6, compus din Spațiul nr. 1 cu S.u. = 469,20 mp. și S.c. = 518 mp., înscris în C.F. nr. 59117-C1-U1 Sighișoara, sub nr. cad. 59117-C1-U1 și cota de teren aferentă spațiului, respectiv 714 mp. din totalul de 1.470 mp. teren, înscris în C.F. nr. 59117 Sighișoara (nr. C.F. vechi: 9434 (A+20), nr. top. 555/7), sub nr. cad. 59117, imobil destinat amenajării unei unități de producție „platformă tehnologică produse și subansamble pentru industria aviatică”, în conformitate cu obiectivele concedentului”.

(2) Art. 4 lit. a) din Cap. II. Obiectul contractului din contractul de concesiune se actualizează și se completează, urmând a avea următorul conținut:

„a). Bunuri de retur: imobilul situat în municipiul Sighișoara, str. Mihai Eminescu, nr. 4 - 6, compus din Spațiul nr. 1 cu S.u. = 469,20 mp. și S.c. = 518 mp., înscris în C.F. nr. 59117-C1-U1 Sighișoara, sub nr. cad. 59117-C1-U1 și cota de teren aferentă spațiului, respectiv 714 mp. din totalul de 1.470 mp. teren, înscris în C.F. nr. 59117 Sighișoara (nr. C.F. vechi: 9434 (A+20), nr. top. 555/7) sub nr. cad. 59117.”
(3) Paragraful al doilea al art. 7 din Cap. III – Termenul contractului din contractul de concesiune, se elimină, în concordanță cu prevederile art. 306 alin. (1) din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare.
(4) Art. 8 din Cap. IV – Redevența din contractul de concesiune, se completează cu următorul paragraf: 

„Valoarea redevenței pentru cota de 714/1470 de teren aferentă spațiului concesionat este de 18,00 lei/mp./an, calculată potrivit prevederilor Hotărârii Consiliului Local Sighișoara nr. 234/19.12.2019, respectiv de 1,50 lei/mp./lună x 12 luni.”

(5) Art. 9 din Cap. IV – Redevența din contractul de concesiune, se completează cu următorul paragraf: 

„Suma depusă cu titlu de garanție la contract potrivit prevederilor art. 9 din contractul de concesiune se suplimentează cu suma de 12.852,00 lei, reprezentând valoarea obligației de plată către concedent, stabilită și datorată pentru primul an de exploatare pentru suprafața de teren concesionată, sumă pe care, în termen de 90 de zile de la semnarea actului adițional, concesionarii au obligația de a o depune în contul RO57TREZ4785006XXX000048, cu titlu de garanție la contract.”

(6) Art. 10. din Cap. IV – Redevența din contractul de concesiune, se modifică și va avea următorul conținut:

„Art. 10. Sumele ce constituie redevență se vor plăti semestrial, cu termen scadent 31 martie și 30 septembrie.”

(7) Art. 11 din Cap. IV – Redevența din contractul de concesiune, se modifică și va avea următorul conținut: 

„Art. 11. Redevența se va indexa anual prin aplicarea indicelui de inflație, comunicat de Institutul Național de Statistică, fără a fi necesară încheierea unui act adiţional în acest sens. Indexarea va opera începând cu anul următor anului de încheiere a prezentului act adițional.”

(8) Paragraful al doilea din art. 12 al Cap. IV – Redevența din contractul de concesiune, se modifică și va avea următorul conținut: 

„Plata redevenței se poate face în numerar, la casieriile Municipiului Sighișoara, on-line prin ghiseul.ro (Sistemul Național Electronic de Plată Online cu Cardul Bancar) sau prin virament în contul concedentului RO63TREZ47821A300530XXXX, deschis la Trezoreria Sighișoara.”

(9) Art. 15. pct. B din Cap. VI – Drepturile și obligațiile părților din contractul de concesiune se completează cu următoarele drepturi și obligații:

„m). să nu subconcesioneze, în tot sau în parte, unei alte persoane obiectul concesiunii, este interzisă închirierea sau transmiterea sub orice formă a folosinței, cu titlu oneros, a bunurilor care fac obiectul concesiunii;

n). în condiţiile încetării contractului de concesiune din alte cauze decât prin ajungere la termen, forţa majoră sau cazul fortuit, concesionarul este obligat să asigure continuitatea exploatării bunului concesionat, în condiţiile stipulate în contract, până la preluarea acestuia de către concedent;

o). în cazul în care concesionarul sesizează existenţa unor cauze sau iminenţa producerii unor evenimente de natură să conducă la imposibilitatea exploatării bunului, va notifica de îndată acest fapt concedentului, în vederea luării măsurilor ce se impun pentru asigurarea continuităţii exploatării bunului;

p). să achite taxele pentru imobilul concesionat şi impozitele potrivit actelor normative şi a hotărârilor Consiliului Local Sighișoara, sens în care are obligaţia să declare contractul de concesiune la Biroul Impozite şi Taxe din cadrul Primăriei Municipiului Sighișoara;

q). în termen de 30 zile calendaristice de la semnarea actului adițional, concesionarul va proceda, pe cheltuială proprie, la demersurile necesare în vederea înscrierii dreptului de concesiune în cartea funciară, a imobilului concesionat, înscriere dovedită prin prezentarea extrasului C.F. eliberat după efectuarea înscrierii.”

(10) Art. 17 din Cap. VII – Răspunderea părților din contractul de concesiune se modifică și va avea următorul conținut: 

„Art. 17. Întârzierile la plată a redevenței se penalizează cu 1% din cuantumul redevenței neachitate în termen, calculată pentru fiecare lună sau fracţiune de lună, începând cu ziua imediat următoare termenului de scadenţă şi până la data stingerii sumei datorate, inclusiv. Cuantumul penalităților poate suferi modificări în funcție de reglementările legale în vigoare, aplicabile, modificarea acestora operând prin efectul legii (ope legis), fără a fi necesar încheierea unui act adițional în acest sens.”


(11) Art. 25. din Cap. XIII – Alte clauze din contractul de concesiune se modifică și va avea următorul conținut:


„Art. 25. Redevenţa neachitată la termenele stabilite prin contract reprezintă creanţă bugetară certă, lichidă şi exigibilă provenită dintr-un raport juridic contractual, care se transformă în venit la bugetul local, iar prezentul contract constituie titlu executoriu.”

Art. II. (1) Modificările menționate la art. I din prezenta hotărâre vor fi cuprinse într-un act adițional la contractul de concesiune inițial.

(2) Restul clauzelor contractuale cuprinse în contractul de concesiune nr. 128/22.12.2004 rămân neschimbate și își păstrează valabilitatea între Municipiul Sighişoara şi S.C. Novamecanica S.R.L.

Art. III. (1) Se aprobă modificarea Hotărârii Consiliului Local Sighișoara nr. 18/30.01.2020 privind transmiterea Sălii de Sport situată în Sighișoara, str. Mihai Eminescu nr. 4 - 6 și a terenului aferent acesteia, în administrarea Liceului Teoretic „Joseph Haltrich” Sighișoara, în sensul actualizării datelor de identificare ale imobilului prevăzut la art. 1 din Hotărârea Consiliului Local Sighișoara nr. 18/30.01.2020 privind transmiterea Sălii de Sport situată în Sighișoara, str. Mihai Eminescu nr. 4 - 6 și a terenului aferent acesteia, în administrarea Liceului Teoretic „Joseph Haltrich” Sighișoara, ca urmare a adoptării Hotărârii Consiliului Local Sighișoara nr. 132/30.05.2023 privind însuşirea unei documentaţii topo - cadastrale de apartamentare imobil, astfel:
„Art. 1. Se aprobă transmiterea în administrarea Liceului Teoretic „Joseph Haltrich” a imobilului construcție cu destinația de sală de sport, situat în Sighișoara, str. Mihai Eminescu, nr. 4 - 6, înscris în Cartea Funciară nr. 59117-C1-U2 Sighișoara și a terenului aferent în cotă de 714/1.470 mp. înscris în C.F. nr. 59117 (nr. C.F. vechi 9434 (A+20), nr. top. 555/7), sub nr. cad. 59117, bunuri imobile identificate conform anexei, care face parte integrantă din prezenta hotărâre.”

(2) Ca o consecință a actualizării prevăzute la alineatul anterior, contractul de administrare nr. 4.665/18.02.2020, încheiat în baza Hotărârii Consiliului Local Sighișoara nr. 18/30.01.2020, între Municipiul Sighișoara, în calitate de titular al dreptului de proprietate și Liceul Teoretic „Joseph Haltrich”, în calitate de administrator, se va modifica prin act adițional.

Art. IV. Liceul Teoretic „Joseph Haltrich” Sighișoara, în calitate de titular al dreptului de administrare, se va îngriji de înscrierea în Cartea Funciară a modificărilor intervenite ca urmare a actualizării datelor de identificare ale imobilului transmis în administrare, așa cum sunt ele prevăzute la art. III din prezenta hotărâre.

 Art. V. Cu ducerea la îndeplinire a prevederilor prezentei hotărâri se încredinţează Primarul Municipiului Sighişoara, Serviciul Evidența Patrimoniului și Fond Locativ, Direcția Arhitect Șef, Biroul Buget, Contabilitate, Salarizare – Direcția Economică, Biroul Juridic din cadrul Municipiului Sighişoara și Liceul Teoretic „Joseph Haltrich” Sighișoara.

Art. VI. Prin grija d-nei Anca Bizo, Secretar General al Municipiului Sighişoara, prezenta hotărâre va fi comunicată, în termenul prevăzut de lege, Primarului Municipiului Sighișoara, Prefectului Judeţului Mureş şi se va aduce la cunoştinţă publică, prin publicarea pe pagina de internet la adresa www.primariasighisoara.ro.

PREŞEDINTE DE ŞEDINŢĂ,

  

      Moiseș Florian Dan            
                                              Contrasemnează pentru legalitate
                                      SECRETARUL GENERAL al municipiului,

                                                  Bizo Anca
(Prezenta s-a adoptat cu unanimitate de voturi)
  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;

  1 ex. Viceprimar;

  1 ex. Secretar General;

  1 ex. Direcția Arhitect Șef;

  4 ex. Serviciul Evidența Patrimoniului și Fond Locativ;

  1 ex. Biroul Buget, Contabilitate, Salarizare – Direcția Economică;

  1 ex. Biroul Impozite și Taxe – Direcția Economică;

  1 ex. Biroul Juridic.

14 ex.  

B.A.
	PROCEDURI OBLIGATORII ULTERIOARE ADOPTĂRII HOTĂRÂRII CONSILIULUI LOCAL NR. 213/28.09.2023

	Operațiuni efectuate
	Data

ZZ/LL/AN
	Semnătura persoanei responsabile să efectueze procedura

	1
	2
	3

	Adoptarea hotărârii s-a făcut cu majoritate

□ simplă         □ absolută

□ calificată


	…./…./….
	

	Comunicarea către primar
	…./…./….
	

	Comunicarea către prefectul județului
	…./…./….
	

	Aducerea la cunoștința publică
	…./…./….
	

	Comunicarea, numai în cazul celei cu caracter individual
	…./…./….
	

	Hotărârea devine obligatorie sau produce efecte juridice, după caz
	…./…./….
	


